kardosdrur/scandi-wiki huggingface dataset:
Portugal. The Man

Portugal. The Man er et amerikansk rockband fra Wasilla, Alaska.

Gruppens nuværende medlemmer er John Gourley, Zach Carothers, Kyle O'Quin, Jason Sechrist, Eric Howk og Zoe Manville.

Historie

Begyndelsen 
Gourley og Carothers var mellem 2002-04 medlemmer af emobandet Anatomy of a Ghost. Portugal. The Man startede som Gourleys sideprojekt, som blev hans hovedprojekt efter Anatomy of a Ghost gik fra hinanden i 2004. Carothers blev medlem af Portugal. The Man i denne periode. Bandet flyttede i 2004 til Portland, Oregon.

Portugal. The Man udgav deres debutalbum Waiter: "You Vultures!" den 26. januar 2006.

Deres andet album, Church Mouth, blev udgivet i juli 2007.

De selvstændige år 
I 2008 forlod Portugal. The Man deres pladeselskab Fearless Records. Kort efter i september 2008 udgav de deres tredje album Censored Colors.

De fortsatte deres produktive udgivelse af musik, og udgav The Satanic Satanist i 2009 og American Ghetto i 2010.

In the Mountain in the Cloud og Evil Friends 
Efter et række år uden et pladeselskab, så blev Portugal. The Man i 2010 del af Atlantic Records.

I 2011 udgav de deres første album under Atlantic Records, In the Mountain in the Cloud. Deres syvende album, Evil Friends, fulgte i 2013.

Woodstock 
Efter Evil Friends begyndte Portugal. The Man at arbejde på deres næste album ved navnet Gloomin + Doomin. De valgte dog at droppe dette projekt, og begyndte i stedet på projektet Woodstock.

Woodstock blev udgivet i 2017, og var hurtigt en success. Især sangen "Feel It Still" blev et hit.

Ved Grammy Awards i 2018 blev Portugal. The Man nomineret til, og vandt, for den bedste pop dup/gruppe optræden, med "Feel It Still".

Navnet 
Gruppens navn er baseret på et ønske om at skabe en figur, lidt på samme måde som David Bowie havde sin figur Ziggy Stardust, men at skabe denne figur for en gruppe fremfor en enkelt person. Tanken går derefter at et land er en gruppe mennesker, hvilke er grunden til bruge land, som blev til Portugal. Valget af Portugal var tilfældigt. Portugal er altså denne karakter, og The Man bruges til at understege at han er manden.

Eksterne henvisninger 

 Portugal. The Man - Official Website

Kilder 

Musikgrupper fra 2004
Rockgrupper fra USA
MitID

MitID er en fælles log-in løsning til brug på både private og offentlige hjemmesider i Danmark.MitID erstatter NemID, og har været åbent for dele af offentligheden siden oktober 2021.

Den 31. oktober lukkede bankerne ned for brugen af NemID og det samme gjorde mange offentlige virksomheder. Den officielle nedlukningsdato og den fulde overgang til MitID, er sat af digitaliseringsstyrelsen, til senest at foregå  31. oktober 2023, Hvor NemID løsningen officielt lukkes.

Se også 
 Digital signatur
 Net-ID
 NemID

Noter

Eksterne henvisninger 
 mitid.dk
 Digitaliseringstyrelsens side for MitID
 https://webto.dk/blog/news/mitid-integration/ MitID integration til virksomhedssider

Computer adgangskontrol
Kryptografi
Software
Torpa sogn, Halland

Torpa sogn i Halland var en del af Himle herred. Torpa distrikt dækker det samme område og er en del af Varbergs kommun. Sognets areal var 17,14 kvadratkilometer, heraf land 17,07. I 2020 havde distriktet 1.619 indbyggere. Landsbyerne Torpa og Tångaberg ligger i sognet.

Navnet (1546 Torpeby) er en flertalsform for torp.. Befolkningen steg fra 1810 (314 indbyggere) til 1870 (608 indbyggere). Derefter faldt den, så der i 1930 var 466 indbyggere i Torpa. Siden er befolkningen steget igen, hurtigt efter 1960.

Kilder 

Sogne i Himle herred
Folkebogføringsdistrikter i Varbergs kommun
Torpa sogn

Torpa sogn kan henvise til flere sogner:
Torpa sogn, Halland – en sogn i Halland, Sverige
Torpa sogn, Småland – en sogn i Småland, Sverige
Torpa sogn, Södermanland – en sogn i Södermanland, Sverige
Torpa sogn, Västergötland – en sogn i Västergötland, Sverige
Torpa sogn, Östergötland – en sogn i Östergötland, Sverige
Saleh El-Sharabaty

Saleh Al-Sharabaty (født 12. september 1998) er en jordansk taekwondoudøver.

Han repræsenterede Jordan under sommer-OL 2020 i Tokyo, hvor han tog sølv i teakwondo i kategorien 80 kg.

Referencer

Eksterne henvisninger 
 

Taekwondokæmpere fra Jordan 
Olympiske sølvmedaljevindere fra Jordan
Medaljevindere ved sommer-OL 2020
Personer fra Amman
Regeringen Hans Enoksen I

Regeringen Hans Enoksen I var Grønlands regering fra 14. december 2002 til 20. januar 2003. Regeringen var en flertalsregering med 7 landsstyremedlemmer heraf 4 medlemmer fra Siumut og 3 medlemmer fra Inuit Ataqatigiit (IA).

Regeringsdannelse 

Siumut gik tilbage ved landstingsvalget 3. december 2002 men var stadig det største parti. Formanden for Siumut, Hans Enoksen, fik 2807 personlige stemmer hvilket var næsten fire gange så mange som den siddende landsstyreformand Jonathan Motzfeldt, Siumut fik med 709 personlige stemmer. Kort efter valget indledte Hans Enoksen forhandlinger med de øvrige partier om at danne et nyt landsstyre. 8. december indgik Siumut en koalitionsaftale med Inuit Ataqatigiit som gav 4 landsstyremedlemmer til Siumut, herunder landsstyreformandsposten til Hans Enoksen, og 3 landsstyremedlemmer til IA. Aftalen indebar arbejde for øget selvstyre og grønlandisering, herunder styrkelse af det grønlandske sprog, samt styrkelse af yderdistrikter og bygder med bedre indkomstmuligheder for fangere.

Regeringen 
Landsstyret bestod af disse medlemmer:

|}

Referencer 

Enoksen, Hans 1
Peter Wendelboe

Peter Wendelboe (29. august 1942 i Aalborg) er en dansk multimediekunstner.

Herover ses forsiden til bogen "Øglernes Urkraft", udgivet 2022 af Hans W. Bøcher med forord ag forhenværende undervisnings- og kulturminister Bertel Haarder. Forsidefotoet er taget i 1970 af Henning Keld Kristensen.

Bogen er en analyse af Peter Wendelboes kunst gennem 70 år. Han begyndte som portrættegner som 10-årig og har siden bredt sig over mange forskellige udtryksformer.

Peter Wendelboe var medlem af sammenslutningen DK70. Her ses en af hans jernskulpturer på gruppens udstilling i Søjlesalen ved Helligåndshuset i København ved udstillingen i august 1970. Det var bl.a. denne skulptur, der af kunstanmelderen Peter Eriksen, Fyens Stiftstidende, i 1971 fik betegnelsen "Øglernes Urkraft", der senere blev bogens titel. 

Peter Wendelboe har desuden bl.a. udstillet  på Kunstnernes Påskeudstilling i Aarhus (jernskulpturer), på Charlottenborgs Forårsudstilling (skulptur og grafik) og Kunstnernes Efterårsudstilling.
Han har solgt til Statens Kunstfond og været censor på Charlottenborgs Forårsudstilling. Hans arbejdsområder har været maleri, portræt- og karikaturtegning, skulpturer i forskellige materialer, situationisme og multimediakunst. Desuden har han skrevet digte og komponeret musik. Han er desuden foredragsholder om kulturelle og historiske emner, samt fra 1995 redaktør af netavisen, kanalblokhus.dk og grundlægger af multimediajulekalenderen, julen.nu. Og så blev han i slutningen af 1970erne og begyndelsen af 1980erne far til en række fantasifulde hatte i alle farver med snoretræk, der aktiverede forskellige mekaniske bevægelige dele, bl.a. den kasket, der senere af folkeviddet fik navnet "klaphatten" og i en rød-hvid udgave blev udnyttet commercielt og med påsyet dannebrogsflag blev en populær hovedbeklædning blandt fodboldfans.

Kilder

Eksterne henvisninger

Noter 

Kunstnere fra Danmark
Lærere fra Danmark
Benjamin List

Benjamin List (født 1. januar 1968), også kendt som Ben List, er en tysk kemiker, der er en af direktørerne på Max Planck Institute for Coal Research og professor i organisk kemi på Universität zu Köln. Han er medudvikler af organokatalyse, der er en metode til at accelerere kemiske reaktioner og gøre dem mere effektive. I 2021 modtog han nobelprisen i kemi sammen med David MacMillan "for udviklingen af asymmetrisk organokatalyse".

Referencer 

Nobelprismodtagere i kemi
Nobelprismodtagere fra Tyskland
Personer fra Frankfurt am Main
David MacMillan

David William Cross MacMillan FRS FRSE (født 16. marts 1968) er en skotsk-amerikansk kemiker og James S. McDonnell Distinguished University Professor of Chemistry ved Princeton University, hvor han også var formand for Department of Chemistry fra 2010 til 2015. I 2021 modtog han nobelprisen i kemi sammen med Benjamin List "for udviklingen af asymmetrisk organokatalyse".

Referencer 

Nobelprismodtagere i kemi
Nobelprismodtagere fra Storbritannien
Medlemmer af Royal Society
Briter i 1900-tallet
Briter i 2000-tallet
Regeringen Hans Enoksen II

Regeringen Hans Enoksen II var Grønlands regering fra 20. januar 2003 til 13. september samme år. Regeringen var en flertalskoalitionsregering med partierne Siumut og Atassut, hvor Siumut havde 4 landsstyremedlemmer inkl. formanden Hans Enoksen, og Atassut havde 3.

Regeringsdannelse 
I starten af december 2002 var der dannet en ny regering efter landstingsvalget den 3. december med Siumut og Inuit Ataqatigiit (IA) under Hans Enoksen. Efter blot tre uger blev forholdet mellem koalitionspartnerne anspændt: Hans Enoksen havde ansat tre partivenner i direktørstillinger i Hjemmestyret uden slå stillingerne op offentligt, og den nyudnævnte administrerende direktør i Hjemmestyret Jens Lyberth lod healeren Maannguaq Berthelsen fjerne onde ånde i regeringsbygningen, hvilket førte til stærk kritik i ind- og udland. Den 9. januar 2003 stillede IA's formand Josef Motzfeldt et ultimatum og krævede øjeblikkelig afskedigelse af alle tre direktører. Den følgende dag indledte Inuit Ataqatigiit sonderende samtaler med Atassut, som truede med at vælte Hans Enoksens regering efter blot en måned ved magten. Siumut begyndte også nye sonderende samtaler. Den 12. januar blev Siumut og Inuit Ataqatigiit dog enige om at fortsætte det politiske samarbejde, efter at Hans Enoksens tre direktører var blevet fyret.  Men kun tre dage senere opsagde Hans Enoksen koalitionsaftalen med IA, fordi han følte, at han blev uretfærdigt behandlet af sin koalitionspartner, og indledte selv koalitionsforhandlinger med Atassut. Blot en dag senere annoncerede de to partier en ny koalitionsaftale. Den nye regering blev godkendt i Landstinget 20. januar.

Regeringens sammensætning

Referencer 

Enoksen, Hans 2
Etableret i 2003
Ophørt i 2003
Regeringen Hans Enoksen

Regeringen Hans Enoksen kan henvise til:
 Regeringen Hans Enoksen I – Grønlands regering 2002-2003
 Regeringen Hans Enoksen II – Grønlands regering januar – september 2003
 Regeringen Hans Enoksen III – Grønlands regering 2003-2005
 Regeringen Hans Enoksen IV – Grønlands regering 2005-2007
 Regeringen Hans Enoksen V – Grønlands regering 2007-2009
Mirtha Vásquez

Mirtha Esther Vásquez Chuquilín (født 31. marts 1975) er en peruviansk advokat og politiker som tilhører partikoalitionen Frente Amplio (). Hun var Perus premierminister fra 6. oktober 2021 til 1. februar 2022 og siddet i Perus parlament siden marts 2020.

Referencer 

Perus premierministre
Philip Davis

Philip Edward "Brave" Davis (født 7. juni 1951) er en bahamansk politiker, som har været Bahamas' premierminister siden 2021. Davis er leder af partiet Progressive Liberal Party (PLP).

PLP vandt parlamentsvalget i Bahamas 16. september 2021, og 17. september blev Davis taget i ed som premiermister. Davis var vicepremierminister og minister for offentlige arbejder og byudvikling under premierminister Perry Christie 2012-2017.

Referencer 

Bahamas premierministre
Cornelius A. Smith

Cornelius Alvin Smith (født 7. april 1937) er en bahamansk politiker og diplomat. Han var generalguvernør i Bahamas fra 2019 til 2023.

Biografi 
Smith var været medlem af partiet Free National Movement fra dets grundlæggelse i begyndelsen af 1970'erne. Han blev parlamentsmedlem i Bahamas i 1982 og blev genvalgt tre gange. Smith var undervisningsminister fra 1992 til 1995, minister for offentlig sikkerhed og immigration fra 1995 til 1997, turistminister fra 1997 til 2000 og minister for transport og lokal forvaltning fra 2000 til 2002.

Han var Bahamas' ambassadør i USA fra 24. september 2007.

I 2018 blev han udnænvt til vicegeneralguvernør. Han blev generalguvernør i Bahamas den 28. juni 2019.

Referencer 

Bahamas' generalguvernører
Nemyriv

Nemyriv (, ; , ; ) er en historisk by i Vinnytska oblast i Ukraine i den historiske region Podolien. Byen var administrativt centrum i den tidligere Nemyriv rajon og ligger nu i Vinnytska rajon. Byen har  indbyggere.

Nemyriv er en af de ældste byer i Vinnytska oblast. Den blev grundlagt af fyrst Nemir i 1390.

Historie

Nemyriv er opført ved en gammel skytisk bosættelse, Myriv, der blev ødelagt ved Mongolernes invasion af Rus'. Byen nævnes første gang under sit nye navn i 1506. Det var en privat by for den polske krone og var ejet af Zbaraski- og Potocki-familierne.

I 1600-tallet fandt der flere kosakiske krige sted i og omkring byen. Byen var mellem 1702 og 1704 indtaget af kosaklederen Andrii Abazyn som led i en opstand mod Den polsk-litauiske realunion.

I 1737 blev der afholdt en mislykket kongres mellem kejserne af Det Russiske Kejserrige, De Habsburgske Arvelande og den osmanniske sultan, der havde til mål at afslutte Den russisk-østrigske-tyrkiske krig (1735-39).

Byens jødiske historie
Nemyriv har fra middelalderen haft en stor jødisk befolkning. Under Khmelnytskyiopstanden i 1648 fandt en massakre af byens jødiske befolkning sted, da byen blev indtaget af kosakker. Massakren havde et omfang, der gjorde, at det jødiske samfund i det polske område gjorde dagen til mindedag for alle de jødiske ofre for Khmelnytskyiopstanden. Byen har været hjemsted for flere kendte rabbinere. 

Før 2. verdenskrig havde Nemyriv en stor jødisk befolkning. Ved Nazi-Tysklands invasion af Sovjetunionen i 1941 nåede tyskerne hurtigt til Nemyriv, hvor den jødiske shtetl blev omlagt til en ghetto, hvor jøderne blev pålagt tvangsarbejde. Den 24. november 1941 gennemførte en Einsatzgruppe en massakre på 2.680 jøder. Den 26. juni 1942 blev ghettoen lukket. Mellem 200 og 300 af de stærkeste mænd og kvinder blev sendt i arbejdslejre; de resterende jøder blev henrettet i massegrave.

Galleri

Kendte personer fra byen
 Nikolaj Nekrasov, poet
 Marko Vovtjok, forfatter
 Theodosius Dobzhansky, genetiker

Referencer

Eksterne henvisninger

 
 The murder of the Jews of Nemyriv during World War II, på Yad Vashem website.

Byer i Vinnytska oblast
Ukraines historie
Abdulrazak Gurnah

Abdulrazak Gurnah (født 20. december 1948) er en tanzaniansk forfatter, som er bosat i Storbritannien og skriver på engelsk. Han er modtager af Nobelprisen i litteratur 2021 for "sin kompromisløse og medfølende gennemboring af kolonialismens virkninger og flygtningens skæbne mellem kulturer og kontinenter."

Bibliografi 
 Memory of Departure (1987)
 Pilgrim's Way (1988)
 Dottie (1990)
 Paradise (1994)
 Admiring Silence (1996)
 By the Sea (2001)
 Desertion (2005)
 My Mother Lived on a Farm in Africa, novellesamling  (2006)
 The Last Gift (2011)
 The Urge to Nowhere , essay  (2011)
 The Arriver's Tale, novelle (2016)
 Gravel Heart (2017)
 The Stateless Person’s Tale,novelle (2019)
 Afterlives (2020)

Referencer  

Forfattere fra Tanzania
Nobelprismodtagere i litteratur
Organokatalyse

Inden for organisk kemi er organokatalyse en form for katalyse, hvor reaktionshastigheden bliver øget af en organisk katalysator. Denne "organokatalysator" består af carbon, hydrogen, svovl og andre ikke-metalliske grundstoffer i organiske forbindelser. Da katalysatorerne ofte minder om hinanden i opbygning og beskrivelse, bliver de ofte fejlagtigt tage for at være en misnomer for enzymer soom følge af deres sammenlignelige effekter på reaktionshastigheden og katalysen der er involveret i reaktionern.

I 2021 modtog kemikerne David MacMillan og Benjamin List nobelprisen i kemi for deres arbejde med at udvike asymmetrisk organokatalyse.

Referencer 

Organisk kemi
Katalyse
Camilla Brinck

Camilla Therése Brinck (født 24. maj 1974 i Fittja, Sverige) er en svensk popsangerinde og forfatter. Hun er kendt for singlerne "Bye Bye Forever (Chiki Chiki)", "Heaven" og "Tell Me", og siden 2018 ligeledes for bogserien "Musse och Helium".

Biografi 
Brinck er født og opvokset i Fittja i Botkyrka kommun. Hendes første album Heaven udkom i 2001, samme år som hun sammen med Johan Fjellström og Joakim Udd skrev sangen "Sorry" til gruppen K-otic i Holland, som solgte dobbelt platin. Brinck deltog i semifinalen i Melodifestivalen 2005 med singlen "Jenny". Mellem 2006 og 2008 var Brinck medlem af synthpopgruppen Nouveau Riche og har også været DJ på mange natklubber i Stockholm.

I 2008 udgav hun sammen med Mange Schmidt singlen "KK".

Siden 2017 har Brinck arbejdet som børnebogsforfatter med bogserien om "Musse och Helium".

Bibliografi 
 2018 – Brinck, Camilla; Isacsson Maria, Jäger Jan. Mysteriet med hålet i väggen. Musse & Helium ; 1. Stockholm: B. Wahlströms. 
 2019 – Musse & Helium. Jakten på Guldosten. Musse & Helium ; del 2. B Wahlströms. 
 2019 – Brinck, Camilla; Isacsson Maria. Äventyret i Lindrizia. Musse & Helium ; del 3. [Stockholm]: B Wahlströms. 
 2020 – Musse & Helium. I Duvjägarnas klor. Musse & Helium ; del 4. B Wahlströms.

Diskografi

Studiealbums

Singler

Referencer

Eksterne henvisninger 
 

Sangere fra Sverige
Børnebogsforfattere fra Sverige
Personer fra Stockholm
Autoglas

Autoglas omfatter forruder, sideruder, bagruder, soltag og panorama på et køretøj. sideruder kan enten være fastgjort eller hæves og sænkes ved at trykke på en knap (el-vindue) eller en kontakt eller bruge en hånddrejet håndsving. Elektrisk panoramatag et gennemsigtigt soltag, kan betragtes som en forlængelse af forruden.

Nogle biler har solskærm til side og bagruder. Forruden på en bil er egnet til sikkerhed og beskyttelse mod vind og objekter fra vejen løftet op op af foran kørende køretøjer.

Størstedelen af autoglas holdes på plads af falser og rammer som også er eller kan være en del af køretøjets bærende elementer.

Bagrude, er glasstykket overfor forruden i et køretøj. bagruder er oftest lavet af hærdet glas, også kendt som sikkerhedsglas, og når det går i stykker, knuses det i små stykker. Dette er forskelligt fra en forrude, der er lavet af to glasstykker (ikke hærdet glas), med en laminat imellem.

Dette stykke glas kan indeholde varmestråde, bremselysbeslag eller antenner, alt afhængigt af bilens årgang, mærke og model. Når det er ødelagt, kan et bagrude udskiftes af en tekniker til samme specifikationerne som køretøjets originale autoglas

Glas
Abdelrahman Al-Masatfa

Abdelrahman Al-Masatfa (født 26. maj 1996) er en jordansk karateka.

Han repræsenterede Jordan under sommer-OL 2020 i Tokyo, hvor han tog bronze i 67 kg kumite.

Referencer

Eksterne henvisninger 

Karateudøvere fra Jordan 
Olympiske bronzemedaljevindere fra Jordan
Medaljevindere ved sommer-OL 2020
Labyrint (flertydig)

Labyrint kan henvise til:

 en labyrint
 Labyrint (tv-serie) – svensk tv-serie fra 2007
 Labyrint (band) – svensk rapgruppe

Se også 
 Labyrinth
Mustafa 3.

Mustafa 3. ( Muṣṭafā-yi sālis; født 28. januar 1717, død den 21. januar 1774) var sultan i Det Osmanniske Rige fra 1757 til 1774. Han var søn af sultan Ahmed 3. (1703–30) og dennes ægtefælle Mihrişah Kadın. Han blev efterfulgt af sin bror Abdul Hamid 1 (1774–89).

Opvækst 
Mustafa blev født i paladset i Edirne den 28. januar 1717 som søn af Sultan Ahmed 3. og Mihrişah Kadın. Da faderen blev afsat ved et kup i 1730, blev en af Mustafas fætre indsat som sultan som Mahmud 1. og Mustafa blev sammen med sin far og sine brødre alle holdt indespærret i Topkapi-paladset. Efter Mustafas halv-bror Mehmed døde i 1756 blev Mustafa tronarving.

Regentperiode

Tronbestigelse 
Mustafa blev indsat som sultan den 30. oktober 1757 efter hans fætter Osman 3., søn af sultan Mustafa 2., døde.

Mustafas styre 
Kort efter at have overtaget tronen viste Mustafa sin interesse for at gennemtvinge lovgivningen i Osmannerriget. Han iværksatte flere tiltage for at sikre udvikling og velstand i Konstantinopel, regulerede møntvæsenet, byggede store kornlagre, udbyggede akvadukter og udbyggede skatteopkrævningen. Han rejste ofte ud fra Konstantinopel for at sikre sig, at hans love blev overholdt.

Alliance med Preussen 
Mustafa var en beundrer af Frederik den Store og indgik i 1761 en fredstraktat med Preussen. Mustafa ønsker at modernisere sit rige og sin hær og lod flere af sine officer uddanne i Berlin. I 1763 udvekslede de to lande diplomater for første gang.

Russisk-tyrkiske krig (1768–1774) 

Den osmanniske storvisir Koca Ragıp Pasha, der var storvisir indtil 1763, søgte fredelige relationer med osmannernes naboer. Hans efterfølger Muhsinzade Mehmed Pasha fastholdt denne linje, men Mustafa ønskede krig mod Det Russiske Kejserrige som følge af russernes ekspansive politik i Kaukasus og i områderne omkring Sortehavet samt russernes involvering i Polens anliggender. Storvisiren blev herefter udskiftet i 1768, da Mustafa insisterede på krig ("Jeg vil finde en måde at ydmyge disse vantro").) Sultanen forventede en hurtig sejr over russerne, men osmannerne var dårligt forberedt på en lang krig på trods af, at der under Mustafa var sket en vis modernisering af hæren og flåden, bl.a. med fransk hjælp. Krigen blev en katastrofe for osmannerne. Den russiske hær erobrede Krim, Rumænien og dele af Bulgarien.

Død 

Mustafa døde af et hjerteanfald den 21. januar 1774, i Topkapipaladset og blev begravet i sit eget mausoleum i Laleli-moskeen i Konstantinopel. Han blev efterfulgt af sin bror Abdul Hamid 1.

Referencer

Litteratur og kilder 
 
 
 
 

Osmanniske regenter
Rostislav Aleksandrovitj af Rusland

Prins Rostislav Aleksandrovitj af Rusland (; ) (24. november 1902 – 31. juli 1978) var en russisk prins fra Huset Romanov. Han var det sjetteældste barn af storfyrst Aleksandr Mikhailovitj af Rusland og hans hustru storfyrstinde Ksenija Aleksandrovna af Rusland.

Biografi 
Prins Rostislav Aleksandrovitj blev født på landsted Ai-Todor på halvøen Krim i det Russiske Kejserrige den 24. november 1902. Han var den femte søn og sjette barn blandt syv søskende. Hans forældre, storfyrst Aleksandr Mikhailovitj og storfyrstinde Ksenija Aleksandrovna var halvfætter og -kusine. Gennem sin far var han dermed medlem af Huset Romanov, barnebarn af Storfyrst Mikhail Nikolajevitj af Rusland og oldebarn af Kejser Nikolaj 1. af Rusland. Gennem sin mor var han barnebarn af Kejser Aleksandr 3. af Rusland og oldebarn af Kong Christian 9. af Danmark. Som oldebarn af en russisk kejser havde han titel af prins og prædikat af højhed.

Prins Rostislav giftede sig første gang den 1. september 1928 i Chicago i et morganatisk ægteskab med fyrstinde Aleksandra Pavlovna Golitsina. De fik en søn, Fyrst Rostislav Rostislavovitj Romanov, før de blev skilt i 1944. Prins Rostislav giftede sig anden gang den 24. november 1944 i et morganatisk ægteskab med Alice Eilken. De fik en søn, Fyrst Nikolaj Rostislavovitj Romanov, før de blev skilt den 11. april 1951. Prins Rostislav giftede sig tredje gang den 19. november 1954 med Hedwig Maria Gertrud Eva von Chappuis.

Prins Rostislav døde den 31. juli 1978 i Cannes i Frankrig.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Krim
Vasilij Aleksandrovitj af Rusland

Prins Vasilij Aleksandrovitj af Rusland (; ) (7. juli 1907 – 24. juli 1989) var en russisk prins fra Huset Romanov. Han var det syvende og yngste barn af storfyrst Aleksandr Mikhailovitj af Rusland og hans hustru storfyrstinde Ksenija Aleksandrovna af Rusland.

Biografi 
Prins Vasilij Aleksandrovitj blev født på Gattjina-paladset, nær Sankt Petersborg, Rusland den 7. juli 1907. Han var den sjette søn og syvende barn blandt syv søskende. Hans forældre, storfyrst Aleksandr Mikhailovitj og storfyrstinde Ksenija Aleksandrovna var halvfætter og -kusine. Gennem sin far var han dermed medlem af Huset Romanov, barnebarn af Storfyrst Mikhail Nikolajevitj af Rusland og oldebarn af Kejser Nikolaj 1. af Rusland. Gennem sin mor var han barnebarn af Kejser Aleksandr 3. af Rusland og oldebarn af Kong Christian 9. af Danmark. Som oldebarn af en russisk kejser havde han titel af prins og prædikat af højhed.

Prins Vasilij giftede sig den 31. juli 1931 i New York City i et morganatisk ægteskab med fyrstinde Natalija Aleksandrovna Golitsina. De fik en datter, Fyrstinde Marina Vasilijevna Romanova.

Prins Vasilij døde 81 år gammel den 24. juni 1989 i Woodside i Californien i USA.

Referencer

Eksterne links 

Huset Holsten-Gottorp-Romanov
Kongelige fra Rusland
Personer fra Sankt Petersborg